Duifieklip | LekkeSlaap
Kry 40% af vir verblyf wat 5 nagte of langer is. Geldig vanaf 26 Jun 2020 tot 20 Nov 2020.
Adres: Hannasbaaisingel 18, Hannasbaai, St. Helenabaai, 7390, Wes-Kaap
Vanaf R2 400 R1 440 per nag (plek vir 6)
Duifieklip is 'n seefront-strandhuis in Hannasbaai, St Helenabaai. Die huis is klipgooi vanaf die hoogwatermerk. 'n Mens kan vanaf die huis deur die tuin na die strand stap.
Duifieklip is perfek vir groepe van tot 6 volwassenes plus kinders, en is ideaal vir gesinne.
Die huis het 3 slaapkamers met dubbelbeddens en 4 badkamers. Die hoofslaapkamer en tweede slaapkamer is op die boonste verdieping en het elk 'n en-suite badkamer met 'n stort. Die derde kamer is op die grondverdieping en het ook 'n en-suite badkamer met 'n bad, en 'n stort in die gaste-badkamer reg langsaan.
Daar is 2 addisionele losstaande enkelbeddens in die anneks met 'n TV op die boonste verdieping.
Die oopplan-kombuis is toegerus met 'n gasstoof, elektriese oond, yskas/vrieskas, mikrogolfoond, espresso koffiemasjien, ysmasjien en skottelgoedwasser, potte, panne, eetgerei en ander kookgerei.
Die wasmasjien, tuimeldroër en 'n addisionele yskas is in die motorhuis.
Die eetarea het 'n groot etenstafel en sluit aan by die sitkamer. Die leefarea lei na 'n onderdakstoep met 'n ingeboude braai en stoepmeubels. Die stoep bied 'n uitsig oor die veldtuin en strand waar 'n groot aantal voëlspesies (veld-, varswater- en seevoëls) te siene is. Die gelukkiges mag selfs dolfyne, walvisse of robbe vanaf die huis sien.
Gaste het toegang tot DStv en onbeperkte internet.
Die huis met sy uitsonderlike ligging en toegang tot die strand, poele en rotse, is besonder kindervriendelik. Dit is 'n ideale familie-bestemming, waar gaste met die intrapslag kan tuis voel.
Die eiendom is nie troeteldiervriendelik ingerig nie, maar versoeke word geredelik oorweeg.
Daar is verskeie restaurante en winkels in die omgewing. Aankope kan gedoen word by die Spar, sowat 1 km van die huis af en probeer gerus die vis-en-chips by BP Marine wegneem of ontbyt by die See Ster Restaurant by die Palm-sentrum. 'n Gewilde ontbytplek is egter Junk and Disorderly in Paternoster.
Doendinge in die omgewing sluit in kajakroei, wandel, voetslaan, draf, visvang, swem, duik en bergfietsry . Daar is ook verskeie plekke om te besoek; insluitend Velddrif se bokkombedryf en die plaaslike restaurante, bootritte op die Bergrivier, of die fossielpark op die Hopefieldpad.
Die gebruik van kajakke en bybehore kan gereël word. Dit is gratis.
'n Bespreking by Duifieklip sluit in:
4.9 uit 5van 23 resensies vir Duifieklip
Hannasbaaisingel 18, Hannasbaai, St. Helenabaai, 7390, Wes-Kaap
Gaste dink Duifieklip het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAFAs0OZlai7kZztPTNWl2Jl9v6ToKWDW6oj3jlQgul0suabQTFv?w=1440&h=960&fit=crop&auto=format was R2 400, nou Vanaf R1 440 per nag (plek vir 6) 23 5 1 5 18 Hannasbaai Crescent Hannasbaai 7390 Wes-Kaap 086 999 0018 15:00-19:00 10:00 -32.753146 18.019635